# Kontrakt/avtale – renovasjon for festivaler og arrangementer

# Fylles ut av arrangør

**1. Opplysninger om arrangementet**

|  |  |
| --- | --- |
| **Navn på festival** |  |
| **Adresse for festivalen** |  |
| **Dato og klokkeslett for start og slutt på arrangementet** |  |
| **Dato for når dunker ønskes satt ut\*** |  |
| **Dato for når dunker kan hentes inn\*** |  |
| **Utstyrsbehov/beholdervolum** | Dette fylles ut som eget vedlegg til kontrakten |

\* I utgangspunktet settes dunker ut kort tid før arrangementsstart, og hentes fra kl 06.00 dagen etter festivalslutt.

1. **Kontaktperson for festivalen/arrangementet**  
   Dette er den personen HRA kan kontakte vedr. opplysninger i kontrakten, opplysninger om faktura og det administrative i for- og etterkant av arrangementet.

|  |  |
| --- | --- |
| **Navn** |  |
| **E-post** |  |
| **Telefonnummer** |  |

1. **Avfallsansvarlig på festivalen/arrangementet**

Alle arrangører *skal* ha en avfallsansvarlig, ref. krav til alle arrangører. Dette er noen som er fysisk til stede under festivalen, og som har ansvaret for det praktiske rundt avfallet, sørger for tilrettelegger for at å unngå feilsorteringer, at det er rent rundt beholderne mm. Kan være samme person som på punkt 2.

|  |  |
| --- | --- |
| **Navn** |  |
| **E-post** |  |
| **Telefonnummer** |  |

# Vilkår

**4.1 Avfall fra festivaler og arrangementer er næringsavfall**  
Alt avfall som ikke stammer fra registrerte grunneiendommer hvor det oppstår husholdningsavfall (og hvor bofunksjon er det sentrale), er å betrakte som næringsavfall, jf. Renovasjonsforskriften for HRA-kommunene, § 1-2. Den som produserer næringsavfall, er i henhold til forurensningsloven § 32 pliktig til å sørge for at avfall blir brakt til lovlig avfallsanlegg eller går til gjenvinning.

Alle som leverer næringsavfall til HRA, leverer i utgangspunktet til næringspriser. Siden festivaler er et sted hvor mange lokale innbyggere samles, anser HRA dem som en viktig arena for å vise hvordan god kildesortering skal foregå. For å få til dette, er gode ambassadører på arrangementet en nøkkelfaktor. Den er også en promoteringsarena for den nasjonale merkeordningen for avfall, og for å bygge omdømme for HRA.   
  
Rundt 98 % av HRAs renovasjonstjeneste er rettet mot innbyggerne. Festivaler og arrangementer er en sesongbasert tjeneste, hvor hovedtyngden faller under hovedferieavviklingen. For å kunne tilby denne tjenesten, er HRA derfor avhengig av å bemanne opp i god tid, og vi ønsker derfor at behovet meldes inn så tidlig så mye. HRA må derfor også ta et forbehold om å takke nei til oppdrag.

**4.2 Krav til alle arrangører**

* Arrangør plikter å sørge for kildesortering. Alt avfall skal sorteres: plastemballasje, matavfall, papir/flat papp, emballasje av glass og metall, og restavfall. For hvordan kildesorteringen skal skje: Se sortere.no
* Nasjonal merkeordning for avfallstyper skal brukes og være synlig på/ved beholderne. Slik skaper er vi med på å sørge for god kildesortering og gode vaner!
* Arrangør forplikter seg til å bruke utstyret utlevert av HRA.
* Større gjenstander eller avfall som ikke kan kildesorteres i beholderne er ikke omfattet av ordningen. Dette kan f.eks leveres til ordinære priser på gjenvinningsstasjon.
* Arrangør skal fylle ut kontrakt med kontaktinfo, antatt kapasitet mm før utstyr utleveres.
* Beslutning om HRA kan sponse innlevering av avfall blir tatt ut fra opplysninger gitt av arrangør og HRAs erfaring med denne typen arrangementer
* Arrangementet/festivalen må gjennomføres i en av HRA-kommunene
* Arrangørene skal ha inngjerdet område/avgrenset område.
* Dunkene skal før henting settes med håndtak ut på flatt og fast, trillbart underlag, hvor renovasjonsbil kan komme fram uten hindringer. Dette skal være avtalt med HRA på forhånd
* Alle dunker og utlånt utstyr må stå på nøyaktig samme sted som de ble levert ut, med håndtaket vendt ut mot renovatøren innen kl 06.00 på avtalt hentedag.
* Ordningen gjelder ikke arrangører som har løpende avtale med HRA eller andre avfallsselskaper innenfor samme område. Eks. idrettshaller, skoler etc.
* Ved levering av dunker og annet utstyr skal arrangør kvittere ut for at alt som er utlånt leveres tilbake i samme stand som de ble utlevert. Eventuelle skader på utstyr som er oppstått ved utlån skal erstattes av arrangør.
* Arrangør skal utnevne egen kontaktperson, samt egen avfallsansvarlig i forbindelse med arrangementet. Dette kan være samme person, eller to ulike.
* Alle arrangører leverer i utgangspunktet til næringspriser, som oppgitt fra HRA
* Ved feilsortering der beholdere med kildesortert avfall må leveres som restavfall, skjer dette for arrangørens regning. HRA skal i så fall dokumentere dette med bilde

**4.3 Krav for å få sponset innlevering avfall**

For å fremme omdømme og god kildesortering kan HRA velge å sponse kostnadene for å håndtere avfallet som er i beholderne. Kostnader knyttet til transport for å sette ut og hente inn beholderne kommer i tillegg. Det tas da betalt per tur (tur/retur).

1. Alle krav i punkt 4.2 skal oppfylles.
2. For å låne fullt festivalutstyr uten kostnad, må arrangementet være innenfor et konsentrert, avgrenset område, der *kun* festivaldeltakere som har billetter til/er påmeldt festivalen/arrangementet kan benytte seg av dunkene. Dette kravet er knyttet til at et arrangement i et offentlig gatebilde er mindre ensartet avfall enn det som produseres innenfor festivalgjerder. Festivalarrangører som selv har kontroll på hvilket avfall som blir produsert, kan tilrettelegge for gjenvinningsvennlige produkter. I et gatebilde er f.eks. rengjøring av plastemballasje og tilgrising av avfall vanskeligere å tilrettelegge for.
3. Arrangementet skal ha et ikke-kommersielt formål. Kommersielle konsertarrangører er ikke omfattet. Det er heller ikke arrangementer som har som mål å trekke kjøpekraft/besøkende for handel. Listen er ikke uttømmende.
4. Arrangementet skal ikke være i privat regi. Fødselsdager, klassefester o.l. er derfor ikke omfattet av ordningen.
5. Arrangøren skal ha full kildesortering av alle fem avfallstyper som leveres til HRA: matavfall, papp/papir, plastemballasje, glass- og metallemballasje og restavfall.
6. Arrangementet skal skje i en avgrenset tidsperiode. Hendelser som løper over flere uker/en sommer, er derfor ikke regnet som arrangement.
7. Arrangementet skal ha lokale besøkende.
8. Loppemarkeder, idrettsturneringer o.l. er ikke omfattet av ordningen. Loppemarked har egen ordning, mens idrettshaller o.l. oftest har egen avfallsordning fra før.
9. Ved feilsortering der beholdere med kildesortert avfall må leveres som restavfall, skjer dette for arrangørens regning. HRA skal i så fall dokumentere dette med bilder.
10. Arrangementet skal tilby HRA kostnadsfri annonse i evt. programblad og digitale flater, og plikter å bruke beachflagg fra HRA på godt synlig sted for publikum, gjerne ved en godt synlig avfallsstasjon.
11. Transportkostnader knyttet til ut- og innhenting av beholdere kommer i tillegg.

*Vi som festivalarrangører kan oppfylle samtlige krav i punkt 4.3 (sett kryss), som må til for å få sponset innlevering.*

|  |  |
| --- | --- |
| **Ja** | **Nei (oppgi evt. hvilke som ikke kan oppfylles. Dette er for å gi HRA kunnskap).** |
|  |  |

# Ordinære priser for levering av avfall

Fylles ut av HRA, som eget vedlegg til kontrakten.

# Signering

Vi bekrefter med dette at vi vil oppfylle kravene i kontrakten og vedlegg. Som vedlegg til kontrakten ligger:  
\* Oversikt over utlån – med estimert antall beholdere/utstyr fra arrangørs side  
\* På festivalområdet – instrukser om avfall

-------------------------------------------- Åse Toril Krågsrud

Navn\* kommunikasjonssjef   
For festivalarrangør For HRA